ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1988 για την έγκριση της μεθόδου ταξινόμησης των σφαγίων χοίρων στο Βέλγιο ( Τα κείμενα στη γαλλική και ολλανδική γλώσσα είναι τα μόνα αυθεντικά ) ( 88/184/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3906/87 ( 2 ), και ιδίως το άρθρο 4 παράγραφος 6,

τον κανονισμό ( ΕΟΚ ) αριθ . 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3530/86 ( 4 ), και ιδίως το άρθρο 5 παράγραφος 2,

Εκτιμώντας :

ότι ο κανονισμός ( ΕΟΚ) αριθ . 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου - ότι η έγκριση των μεθόδων ταξινόμησης υπόκειται σε μια ανώτατη ανοχή στατιστικού σφάλματος εκτίμησης - ότι η εν λόγω ανοχή καθορίστηκε στο άρθρο 3 του κανονισμού ( ΕΟΚ ) αριθ . 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου ( 5)- ότι η κυβέρνηση του Βελγίου ζήτησε από την Επιτροπή την έγκριση μεθόδου ταξινόμησης σφαγίων χοίρων και υπέβαλε τις λεπτομέρειες που απαιτούνται από το άρθρο 3 του κανονισμού ( ΕΟΚ ) αριθ . 2967/85 - ότι η εξέταση της εν λόγω αίτησης έδειξε ότι πληρούνται οι όροι για την έγκριση της εν λόγω μεθόδου ταξινόμησης - ότι καμία μεταβολή συσκευής ή μεθόδου κατατάξεως δεν μπορεί να εγκριθεί εκτός εάν ληφθεί νέα απόφαση της Επιτροπής μετά από την εμπειρία που θα αποκτηθεί - ότι για το σκοπό αυτό η παρούσα έγκριση μπορεί να ανακληθεί - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Επιτρέπεται, ως μόνη μέθοδος ταξινόμησης των σφαγίων χοίρου στο Βέλγιο, η χρησιμοποίηση της συσκευής που ονομάζεται "Schlachtkoerperklassifizierungsgeraet ( SKG II )", της οποίας τα χαρακτηριστικά αναφέρονται στο παράρτημα .

Άρθρο 2 Δεν επιτρέπεται οποιαδήποτε τροποποίηση της συσκευής ή της μεθόδου εκτίμησης.

Άρθρο 3 Η παρούσα απόφαση απευθύνεται στο Βασίλειο του Βελγίου .

Βρυξέλλες, 15 Φεβρουαρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 282 της 1 . 11 . 1975, σ . 1 .

( 2 ) ΕΕ αριθ . L 370 της 30 . 12 . 1987, σ . 11 .

( 3 ) ΕΕ αριθ . L 301 της 20 . 11 . 1984, σ . 1 .

( 4 ) ΕΕ αριθ . L 326 της 21 . 11 . 1986, σ . 8 .

( 5 ) ΕΕ αριθ . L 285 της 25 . 10 . 1985, σ . 39 .

ΠΑΡΑΡΤΗΜΑ Μέθοδος ταξινόμησης σφαγίων χοίρων στο Βέλγιο 1 . Η ταξινόμηση των σφαγίων πραγματοποιείται με τη βοήθεια της συσκευής που ονομάζεται "Schlachtkoerperklassifizierungsgeraeat ( SKG II )".

2 . Η συσκευή είναι εφοδιασμένη με ηλεκτροϋδραυλικό διαστημόμετρο μέγιστης πίεσης 3 bars, με ηλετρομηχανικό γωνιόμετρο, καθώς και με ηλεκτρομηχανικό διαστημόμετρο για τη μέτρηση του λίπους με ποτενσιόμετρο . Οι τιμές μέτρησης ανάγονται σε αποτέλεσμα εκτιμήσεως της περιεκτικότητας σε άπαχο κρέας με υπολογιστή .

3 . Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο :

y = 55,69 - 0,4652x1 + 0,1210x2 - 0,0896x3 - 1,0929x4 - 0,0211x5 όπου y = εκτιμώμενο ποσοστό άπαχου κρέατος στο σφάγιο, x1 = πάχος του λίπους ( περιλαμβανομένου του δέρματος ) σε mm που μετράται στο ύψος του στενότερου σημείου που καλύπτει τον ισχιακό μυ ( M . glutaeus medius ), x2 = πάχος του χοιρομηρίου σε mm που μετράται στο παχύτερο σημείο του, x3 = πλάτος του κορμού του ημίσεος σφαγίου σε mm που μετράται στο στενότερο σημείο του, x4 = συντελεστής x2 x3 , x5 = γωνία του χοιρομηρίου σε μοίρες που μετράται ως προς την οριζόντια γραμμή . Ο τύπος ισχύει για σφάγια βάρους μεταξύ 50 και 110 χιλιογράμμων .